Aalborg Stiftstidende, 1842-04-23
Jndsendt. En Jndsender har i Aalborg Stiftstidende Nr. 76 af 18de d. M. med Forbauselse erfaret af min Bekjendtgjørelse, at de Dagvognsbefordringen benyttende Reisende, som hidtil allerede i flere Aar have havt den Gene, ved Afgangen med denne Befordring at skulle gjøre Extratoure imellem Gjæstgivergaarden og det fraliggende Befordringscontoir paa Nytorv, nu oventkjøbet skulle besværes med at tilbagelægge Veien til den langt mere afsides beliggende Bopæl i Byen, som Opsynsmanden ved Befordringsvæsenet nu har indtaget, samt forespurgt, med hvilken Grund man for Opsynsmandens Beqvemmelighed kan paabyrde det reisende Publicum en saadan Ubeqvemmelighed og Besværlighed, saa meget mere, som Dagvognen, der er en Passageer-Befordring, overalt har sin Station paa Gjæstgivergaardene. – Da jeg heraf erfarer, at den ærede Jndsender har været aldeles ubekjendt med de ved Dagvognens Establering herpaa Stationen passerede Omstændigheder, skal jeg tillade mig at oplyse, at, da denne Befordring, efter forudgaaet betydelig Correspondence med den kongelige Generalpostdirection, Øvrigheden, og de jydske Stationssteder paa Routen til Colding, af mig blev arrangeret og sat i Gang den 1ste April 1834, blev det af den kongelige Generalpostdirection bestemt og i de trykte Placater anført, at Dagvognen skulde afgaae og ankomme til Gjæstgivergaarden i Bispensgade, som da tilhørte og blev beboet af Gjæstgiver Brünes's Enke, men strax derpaa blev Ankomst= og Afgangsstedet paa de trykte Placater forandret derhen, at Afgangen og Tiltrædelsen til Dagvognen skulde skee hos Gjæstgiver Petersen, som da boede i Maren Turisgade, der er paa et meget afsidesliggende Sted her i Byen. Af hvad Grund denne Forandring skete og med hvilken Føie, har hidtil været mig ubekjendt. Men Følgen heraf var, at jeg indgik med en Forestilling til den kongelige Generalpostdirection om, at Dagvognen maatte afgaae fra min daværende Bopæl paa Nytorv, deels med Hensyn til, at Gjæstgiveriet i Maren Turisgade var afsides beliggende og deels for at undgaae den Göne, at den ene Gjæstgivers Reisende, hos hvem man først havde bestemt Af- og Tiltrædelsen, skulde møde ved det andet Gjæstgiveri, hvorimod Dagvognen ved dens Ankomst hertil skulde kjøre til Gjæstgiveriet i Maren Turisgade, hvilket blev bevilget. Jeg tor desuden formene, at Estableringen af Dagvognen ikke er skeet alene for de Reisende, som opholde sig paa Gjæstgivergaarden, men ogsaa for andre Reisende, som logere omkring i Byen, og som benytte denne Befordring, og for hvem det mulig kunde være en Göne at møde paa Gjæstgivergaarden. At det sidstnævnte Antal betydelig har oversteget det Antal Reisende, som fra Gjæstgivergaarden have freqventeret Dagvognen, fremgaaer deraf, at af de 535 Passagerer, som i afvigte Aar ere befordrede herfra med Dagvognen, have ikkuns circa 200 været fra Gjæstgivergaarden, derimod imellem 3 a 400 fra forskjellige Steder heri Byen. Jeg maa endvidere tillade mig den bemærkning, at der er stor Forskjel paa Dag vognens Udgangs=Puncter og de Mellem Stationer, den anløber, thi paa Sidstnævnte er det nødvendigt, at Dagvognen gaaer til Gjæstgivergaarden, deels med Hensyn til det korte Ophold paa Stationen, og deels for at de Reisende i denne Tid kunne erholde Forfriskninger, hvilket derimod ikke behøves i første Tilfælde. – Og at den kongelige Generalpostdirection ei heller har anseet det nødvendigt, viser den i indeværende Aar trufne Foranstaltning, at Dagvogns=Expeditionen i Kjøbenhavn er forlagt fra Gjæstgivergaarden Hö tel d'Angleterre paa Kongens Ny-Torv til den kongelige Postgaard paa Kjøbmager-Gade, til hvilket Sted de Reisende, som ville benytte Dagvognen, ligeledes fra de forskjellige Gjæstgivergaarde maae gjøre Extratoure. – Skal der ved Expeditionen af Dagvognen kunne holdes den fornødne Orden, saavel med at de Reisende erholde de dem tildeelte Pladse som at deres Gods, der ofte afleveres Aftenen forud, bliver vel indpakket i Vognen, saa at Jntet efterlades eller bortkommer, er det nødvendigt at Expeditionen skeer fra et Sted, hvor den Mand, der har Bestyrelsen, kan indestaae for Alt. – At min Bopæl ikke, hvad den ærede Jndsender behager at anføre, er langt afsides beliggende, men derimod paa en af Byens Hovedgader, og at der i flere Aar paa dette Sted har været kongeligt Postcontoir og saaledes Afgang for Pakkeposten, som i den Tid blev freqventeret af mange Reisende, af Mangel paa andre Communicationsmidler, samt at det kongelige Postcontoir, hvorfra Diligencen har sit Udgangspunkt er beliggende i samme Gade, formener jeg ikke behøver nogen yderligere Bekræftelse. – Jøvrigt vil det være mig kjært, om den ærede Jndsender personligen hos mig ville overbevise sig om min Hjemmel fordenne Forandring for Afgangsstedet med Dagvognen, saavelsom min dertil meddeelte bemyndigelse, som jeg haaber vil være aldeles tilfredsstillende, uden at jeg offentlig behøver at meddele yderligere Oplysning, og hvorved saaledes Slutningen af Jnseratet formeentlig vil bortfalde. Aalborg, den 23de April 1832. F. Wulff.